#####  **ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

63. schôdza

Č.: KNR-UPV-1634/2024-20

**V ý p i s**

**zo zápisnice zo 63. schôdze Ústavnoprávneho výboru Národnej rady Slovenskej republiky konanej 17. októbra 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ústavnoprávny výbor Národnej rady Slovenskej republiky**

## tav

 prerokoval zákon zo 17. septembra 2024, ktorým sa mení a dopĺňa **zákon č. 24/2006 Z. z. o  posudzovaní vplyvov na životné prostredie** a o zmene a doplnení niektorých zákonov v znení neskorších predpisov a o zmene a doplnení niektorých zákonov, **vrátený prezidentom** Slovenskej republiky na opätovné prerokovanie Národnou radou Slovenskej republiky (tlač 525) a na návrh spravodajcu **A. Lučanského** hlasoval o  návrhu uznesenia uvedeného v  prílohe.

 Z  celkového počtu 12 poslancov Ústavnoprávneho výboru Národnej rady Slovenskej republiky bolo prítomných 8 poslancov. Za návrh predneseného uznesenia hlasovali 5 poslanci, 2 poslanci hlasovali proti a 1 poslanec sa hlasovania zdržal. Ústavnoprávny výbor Národnej rady Slovenskej republiky **neprijal uznesenie,** keďže návrh uznesenia **nezískal** **súhlas nadpolovičnej väčšiny všetkých poslancov** podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo

 ***Príloha***

 **ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

63. schôdza

Č.: KNR-UPV-1634/2024-20

*Návrh*

 **U z n e s e n i e**

 **Ústavnoprávneho výboru Národnej rady Slovenskej republiky**

 **zo 17. októbra 2024**

k zákonu zo 17. septembra 2024, ktorým sa mení a dopĺňa **zákon č. 24/2006 Z. z. o  posudzovaní vplyvov na životné prostredie** a o zmene a doplnení niektorých zákonov v  znení neskorších predpisov a o zmene a doplnení niektorých zákonov, **vrátenému prezidentom** Slovenskej republiky na opätovné prerokovanie Národnou radou Slovenskej republiky (tlač 525)

**Ústavnoprávny výbor Národnej rady Slovenskej republiky**

 **A. p r e r o k o v a l**

 pripomienku uvedenú v časti III rozhodnutia prezidenta Slovenskej republiky z 3. októbra 2024 č. 3634-2024-KPSR;

 **B. o d p o r ú č a**

 Národnej rade Slovenskej republiky

 zákon zo 17. septembra 2024, ktorým sa mení a dopĺňa zákon č. 24/2006 Z. z. o  posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 525) **schváliť v znení tejto pripomienky:**

 V čl. I schváleného zákona sa vypúšťajú body 22 a 28.

 Doterajšie body čl. I schváleného zákona sa primerane prečíslujú.

**C. p o v e r u j e**

 predsedu výboru

 informovať o stanovisku výboru predsedu gestorského Výboru Národnej rady Slovenskej republiky pre pôdohospodárstvo a životné prostredie.